text: "Sálarkvøl" vann bæði Geytan og Áskoðaravirðislønina
text: #000001
text: "Sálarkvøl" eftir Eir í Ólavsstovu gjørdi reint borð og vann bæði Geytan og Áskoðaravirðislønina, tá stóra føroyska filmskvøldið var í Norðurlandahúsinum í kvøld.
text: #000002
text: Eir í Ólavsstovu var sum vera mann ovfarin og ovurfegin um heiðurin og virðislønirnar, og hon takkaði øllum, sum høvdu hjálpt sær at gera filmin.
text: #000006
text: "Eg havi kempað so hart fyri hesum, at eg haldi, at eg havi uppiborið tað," staðfesti Eir í Ólavsstovu stórsmílandi, áðrenn hon eisini sendi høvuðspersóninum í filminum, Elin Josefinu Smith, listakvinnu, ein stóra tøkk.
text: #000008
text: Á ferðini kemur fram, hvussu stórt tabu sálarsjúka var fyri 40 árum síðani, og hvussu tøgnin og manglandi vitanin um sálarsjúku, var við til at oyðileggja lívið hjá einari ungari gentu.
text: #000012
text: Men hóast filmurin er beiskur í støðum, so hendir tað gleðiliga, at vit síggja, hvussu Elin sum frá líður fær vaksandi álit á mammu sína, og vreiðin, sum Elin hevur følt øll hesi árini, byrjar at hvørva.
text: #000013
text: Ein longri útgáva av "Sálarkvøl" er vístur í Kringvarpi Føroya í 2021, og hóast Eir í Ólavsstovu hevur klipt filmin um og broytt ymiskt, so er útgávan, sum varð víst í sjónvarpinum, eisini sterk.
text: #000014